Landsretten stadfæstede byrettens kendelse om varetægtsfængsling
Ret: Østre Landsret (2. instans)
Faggruppe: Straffesag — Grundlovssag
Sagsemner: Efterforskning og straffeproces;
Seksual forbrydelser;

/

ØSTRE LANDSRETS RETSBOG
____________

Den 7. december 2013 holdt Østre Landsret møde i retsbygningen, Bredgade 42,

Køben-havn.

Som dommere fungerede landsdommerne John Mosegaard, Anne Louise Bormann

og Anna Sólvá Eiriksdóttir (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

13. afd. nr. S-3598-13:

Anklagemyndigheden

mod

Sigtede

(CPR nr. (Født 1974))

(advokat Kaj Høj, besk.)

Ingen var indkaldt eller mødt.

Der fremlagdes udskrift af retsbogen fra Holbæk Ret (60-3473/2013) med bilag.

Sigtede har kæret Holbæk Rets kendelse af 6. december 2013, om

varetægtsfængsling i medfør af retsplejelovens § 762, stk. 1, nr. 2, til den 17.

december 2013 som sigtet for overtrædelse af straffelovens § 225, jf. § 222, stk. 1,

med påstand om løsladelse.



/

- 2 -

Anklagemyndigheden har i kæreskrift af 6. december 2013 tillige kæret kendelsen

med påstand om stadfæstelse, subsidiært at der tillige sker varetægtsfængsling i

medfør af rets-plejelovens § 762, stk. 2, nr. 2.

Efter votering afsagdes   

k e n d e l s e :

Efter sigtedes egen forklaring er der særligt bestyrket mistanke om, at han har gjort

sig skyldig i i hvert fald overtrædelse af straffelovens § 232.

Efter sagens karakter finder landsretten ikke, at der er tilstrækkeligt grundlag for at

antage, at sigtede, der ikke tidligere er straffet, på fri fod vil begå ny ligeartet

kriminalitet. Der er således ikke grundlag for varetægtsfængsling efter

retsplejelovens § 762, stk. 1, nr. 2.   

Under hensyn til, at sigtede efter sin egen forklaring gentagne gange har forgrebet

sig på to piger på henholdsvis 5-6 år og 8-9 år, som var i hans varetægt, og at der i

hvert fald for så vidt angår befølingerne af Forurettede 1 har været tale om

krænkelser, der ligger i grænseområdet mellem straffelovens § 232 og § 222, stk. 1,

jf. § 225, finder landsretten, at hensynet til retshåndhævelsen kræver, at sigtede

ikke er på fri fod, og at sigtede derfor skal varetægtsfængsles efter retsplejelovens §

762, stk. 2, nr. 2.

Med denne begrundelse stadfæstes byrettens kendelse.

T h i b e s t e m m e s :

Byrettens kendelse stadfæstes.

Sagen sluttet.

Retten hævet.



/





/